রবিনহুড দ্য অ্যানিমেল রেসকিউয়ার

রবিনহুড দ্য অ্যানিমেল রেসকিউয়ার (ডাকনাম: রবিনহুড) হচ্ছে বাংলাদেশে ব্যক্তি উদ্যোগে প্রতিষ্ঠিত একটি অলাভজনক প্রাণী কল্যাণ সংস্থা। স্বেচ্ছাসেবী সংগঠন হিসেবে ঢালিউড অভিনেতা আফজাল খান এটি প্রতিষ্ঠা করেন। রবিনহুড জাতীয় জরুরি সেবা ৯৯৯ এর আওতাভুক্ত। সংস্থাটির রবিনহুড কেয়ার নামে একটি প্রাণী স্বাস্থ্য সেবা ক্লিনিক আছে যেখানে দিন-রাত ছুটিহীন (২৪/৭) ভাবে প্রাণী স্বাস্থ্য সেবা দিয়ে থাকে। আফজাল খান একজন মডেল ও অভিনয় শিল্পী। ২০১০ সালে এক বৃষ্টির রাতে কাজ থেকে বাড়ি ফেরার সময় তিনি হঠাৎ গাড়ির জানালা দিয়ে কান্না শুনতে পান। কান্নার কণ্ঠের সন্ধান করতে যেয়ে তিনি দেখেন রাস্তার বাতির নিচে একটি ব্যাগে কিছু বিড়ালছানা। পথচারীরা তাকে বলেন বিড়ালছানাগুলি একজন লোক সন্ধ্যায় এখানে ফেলে দিয়ে গেছে। তিনি এদের তুলে নিয়ে বাসায় নিয়ে যান এবং পরের দিন পশুচিকিৎসকের শরণাপন্ন হন। কিন্তু তিনি তাদের বাঁচাতে পারেননি। এই ঘটনাটি আফজালকে পশুদের জন্য কাজ করার তাড়না দেয়। তিনি তখন থেকে এরকম দুস্থ, অপুষ্টিতে ভোগা ও দুর্ঘটনায় পড়া প্রাণিদের সেবা-শুশ্রুষা করতে নিজেকে প্রশিক্ষিত করে তোলেন এবং সাহসিকতার সাথে তাদের উদ্ধার করে এনে নিজের বাসায় রেখে সেবা করেন। বিভিন্ন গণমাধ্যম তখন তার এ সাহসিকতার জন্য রবিনহুড উপাধি দেয় যা পরবর্তীতে তিনি স্বেচ্ছাসেবী সংগঠন রবিনহুডের নাম হিসেবে ব্যবহার করেন। এছাড়াও আফজাল খান এনিম্যাল কেয়ার ট্রাস্ট বাংলাদেশ নামের একটি অলাভজনক সংস্থা প্রতিষ্ঠা করেন। মেজর শফিউর রহমান সংস্থাটির ভাইস চেয়ারপারসন এবং এটির সাধারণ সম্পাদক। ২০২১ সালের ২৮শে ফেব্রুয়ারী রাজধানীর আজিমপুরের একটি ২০ তলা ভবনের ১৫ তলার কার্নিশে আটকে থাকা একটি বিড়াল রবিনহুড উদ্ধার করে। ২০২২ সালের মে মাসে বৃহত্তর সিলেট অঞ্চলে ভয়াবহ বন্যা হয় এবং রবিনহুড সিলেটে বন্যা কবলিত অঞ্চলের প্রাণী উদ্ধারে কাজ করে। ২০২২ সালের ২৯শে সেপ্টেম্বর রবিনহুড নরসিংদীতে ৫টি কুকুর পিটিয়ে হত্যার দায়ে একজন রিকশাচালকের বিরুদ্ধে মামলা করে এবং জেলা জজ আদালতে আইনি লড়াই করে। ২০২২ সালের ১৩ই নভেম্বর বগুড়ার একটি আবাসিক অ্যাপার্টমেন্টে অন্তঃসত্ত্বা পোষা বিড়ালকে মেরে আহত করার ঘটনা ঘটে যার ভিডিও সামাজিক যোগাযোগমাধ্যমে ছড়িয়ে পড়েছিল। রবিনহুড সরেজমিনে যেয়ে ঐ ভবনে অভিযান চালায় এবং আইনি পদক্ষেপ গ্রহণ করে। ২০২২ সালে বাংলাদেশ পুলিশ নারী কল্যাণ সমিতি রবিনহুডকে সম্মাননা সনদ প্রদান করে। ২০২৪ সালে চ্যানেলে ২৪ এর অনুসন্ধানী অনুষ্ঠান সার্চলাইটে রবিনহুড ও আফজাল খানকে নিয়ে একটি প্রতিবেদন প্রচার করা হয়। এতে আফজাল খানের বিরুদ্ধে রবিনহুডের স্বেচ্ছাসেবী নারীদের ধর্ষণ, নির্যাতন ও ব্ল্যাকমেইলের অভিযোগ আসে। এছাড়া ইচ্ছাকৃতভাবে পশু-পাখির শারীরিক ক্ষতি করে তা উদ্ধার করার মতো আরও কিছু অভিযোগ প্রচার করা হয়। প্রতিবেদক, নিজস্ব (২৫ মে ২০১৯)। "বিড়ালের প্রতি এমন মায়া!"। Prothomalo।  প্রতিবেদক, নিজস্ব (২৪ অক্টোবর ২০১৯)। "'রিও'কে উদ্ধারে রবিনহুড"। Prothomalo।  Samaddar, Ashley Shoptorshi (২৯ নভেম্বর ২০১৯)। "Call 999 for RobinHood!"। The Daily Star (ইংরেজি ভাষায়)।  "Dhaka's 'Robin Hood' who saves stray animals"। www.asianews.it (ইংরেজি ভাষায়)।  Samaddar, Ashley Shoptorshi (৮ ফেব্রুয়ারি ২০১৯)। "ROBIN HOOD: THE ANIMAL RESCUER"। The Daily Star (ইংরেজি ভাষায়)।  "১৫ তলা থেকে বিড়াল উদ্ধার করল রবিনহুড"। ঢাকা পোস্ট। ২৮ ফেব্রুয়ারি ২০২১। সংগ্রহের তারিখ ৩০ সেপ্টেম্বর ২০২২।  "সিলেটে বন্যা পরিস্থিতি ভয়াবহ, শহরে হু-হু করে ঢুকছে পানি"। দৈনিক ইত্তেফাক। সংগ্রহের তারিখ ২০২২-০৫-২২।  "বন্যা কবলিত পশুদের উদ্ধারে নেমেছে 'রবিনহুড এনিমেল রেস্কিউয়ার"। সময় টিভি। সংগ্রহের তারিখ ৩০ সেপ্টেম্বর ২০২২।  সংবাদদাতা, নিজস্ব (২৯ সেপ্টেম্বর ২০২২)। "নরসিংদীতে কুকুর পিটিয়ে মারার অভিযোগে গ্রেপ্তার ১"। The Daily Star Bangla (ইংরেজি ভাষায়)।  Television, Independent। "বিড়াল পেটানোর ঘটনায় বগুড়ায় 'রবিনহুডের' অভিযান"। www.independent24.com/ (ইংরেজি ভাষায়)।  "Bangladesh Police Nari Collan Shomity awards Robin Hood the animal rescuer"। দ্য ডেইলি স্টার। ১৮ এপ্রিল ২০২২। সংগ্রহের তারিখ ৩০ সেপ্টেম্বর ২০২২।  "আফজাল খান থেকে রবিনহুড | সার্চলাইট | পর্ব-২৬৪ | ২ ফেব্রুয়ারি ২০২৪ | Search Light | Channel 24"।